CELEX: C2007/117/20
Language: sk
Date: 2007-05-26 00:00:00
Title: Vec C-136/07: Žaloba podaná 7. marca 2007 – Komisia Európskych spoločenstiev/Španielske kráľovstvo

26.5.2007   
            
            
               SK
            
            
               Úradný vestník Európskej únie
            
            
               C 117/13
            
         Žaloba podaná 7. marca 2007 – Komisia Európskych spoločenstiev/Španielske kráľovstvo
   (Vec C-136/07)
   (2007/C 117/20)
   Jazyk konania: španielčina
   Účastníci konania
   
      Žalobkyňa: Komisia Európskych spoločenstiev (v zastúpení: H. Støvlbæk a R. Vidal Puig, splnomocnení zástupcovia)
   
      Žalované: Španielske kráľovstvo
   Návrhy žalobkyne
   
               —
            
            
               určiť, že Španielske kráľovstvo si nesplnilo povinnosti, ktoré mu vyplývajú zo smernice Rady 89/48/EHS (1) z 21. decembra 1988 o všeobecnom systéme uznávania diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch rokov a smernice Rady 92/51/EHS (2) z 18. júna 1992 o druhom všeobecnom systéme uznávania odborného vzdelania a prípravy, ktorou sa dopĺňa smernica 89/48/EHS v súvislosti s prístupom k povolaniu riadiaceho letovej prevádzky,
            
         
               —
            
            
               zaviazať Španielske kráľovstvo na náhradu trov konania.
            
         Žalobné dôvody a hlavné tvrdenia
   
               1.
            
            
               Smernica 89/48/EHS sa vzťahuje na prístup k povolaniu riadiaceho letovej prevádzky a na jeho výkon v Španielsku, keďže
               
                           —
                        
                        
                           súbor diplomov, licencií a kvalifikácií, ktoré sa vyžadujú na vykonávanie povolania „riadiaci letovej prevádzky “v Španielsku, predstavuje „diplom “v zmysle smernice 89/48/EHS,
                        
                     
                           —
                        
                        
                           povolanie „riadiaceho leteckej prevádzky “je v Španielsku „regulovaným povolaním “v zmysle smernice 89/48/EHS;
                        
                     
         
               2.
            
            
               Napriek tomu Španielske kráľovstvo neprijalo potrebné opatrenia na prebratie smernice 89/48/EHS v súvislosti s povolaním riadiaceho letovej prevádzky;
            
         
               3.
            
            
               Komisia sa nazdáva, že Španielske kráľovstvo taktiež nesplnilo povinnosti, ktoré mu vyplývajú zo smernice 92/51/EHS, keďže
               
                           —
                        
                        
                           smernica 92/51/EHS sa vzťahuje na profesiu riadiaceho letovej prevádzky, a
                        
                     
                           —
                        
                        
                           Španielske kráľovstvo neprijalo potrebné opatrenia na prebratie smernice 92/51/EHS v súvislosti s povolaním riadiaceho letovej prevádzky;
                        
                     
         
               4.
            
            
               Smernica Európskeho parlamentu a Rady 2006/23/ES (3) z 5. apríla 2006 o preukaze spôsobilosti Spoločenstva pre riadiaceho letovej prevádzky stanovuje systém vzájomného uznávania preukazov spôsobilosti riadiaceho letovej prevádzky vydaných podľa tejto smernice. Lehota na dosiahnutie súladu s uvedenou smernicou však uplynie až 17. mája 2008. Až do tohto dátumu sa preto smernice 89/48/EHS a 92/51/EHS aj naďalej vzťahujú na prístup a výkon povolania riadiaceho letovej prevádzky v Španielsku.
            
         
      (1)  Ú. v. ES L 19, s. 16; Mim. vyd. 05/001, s. 337.
   
      (2)  Ú. v. ES L 209, s. 25; Mim. vyd. 05/002, s. 47.
   
      (3)  Ú. v. EÚ L 114, s. 22.